
 OPĆINA TOVARNIK


 OPĆINSKI NAČELNIK 
               
KLASA: 363-16/26-01/02
URBROJ: 2196-28-03-26-2           
Tovarnik, 9. rujna   2026. 

Na temelju članka  48. Statuta Općine Tovarnik   ( „Službeni vjesnik“  Vukovarsko-srijemske županije br. 3/22, 9/25 )  načelnik Općine Tovarnik objavljuje 
JAVNI POZIV
za podnošenje ponuda za postavljanje i korištenje napuhanaca  na javnoj površini povodom proslave crkvenog goda Svetog Mateja dana 21. rujna 2026.
1. Predmet javnog poziva
Predmet ovog javnog poziva je odabir ponuditelja kojem će se omogućiti postavljanje i korištenje napuhanaca na javnoj površini na području Općine Tovarnik, povodom održavanja proslave crkvenog goda svetog Mateja, na dan 21. rujna 2026. 
Napuhanci moraju  ispunjavaju sve propisane sigurnosne, tehničke i druge uvjete.
2. Lokacija i površina
Napuhanci se  postavljaju  se na javnoj površini:
· lokacija: k.o. Tovarnik 
· katastarska čestica: 1554 
· površina: 805 m2
Korištenje javne površine odobrava se za razdoblje 21. rujna 2026. 
Postavljanje luna parka moguće je od 20. rujna 2026., a uklanjanje najkasnije do 22. rujna 2026. 
3. Naknada za korištenje javne površine
Početni iznos naknade za korištenje javne površine iznosi 50 eura 
Ponuditelji mogu ponuditi isti ili viši iznos od početnog iznosa.
Naknada se plaća na račun Općine Tovarnik prije početka korištenja javne površine, odnosno na način i u rokovima utvrđenim ugovorom.
4. Uvjeti za sudjelovanje
Na javni poziv mogu se javiti fizičke i pravne osobe koje ispunjavaju zakonom propisane uvjete za obavljanje djelatnosti postavljanja i pružanja usluga luna parka.
Ponuditelj mora osigurati da sve naprave, uređaji i oprema koji će biti postavljeni na javnoj površini ispunjavaju propisane tehničke i sigurnosne uvjete te da posjeduju odgovarajuće isprave, potvrde, ateste i drugu dokumentaciju kojom se dokazuje njihova sigurnost i ispravnost.
Obvezni atesti i dokumentacija 
· Svaki komercijalni napuhanac mora posjedovati tehničku dokumentaciju koja dokazuje njegovu ispravnost: Certifikat o sukladnosti (Atest): Proizvođač ili ovlašteno tijelo izdaje dokument kojim potvrđuje da je napuhanac proizveden u skladu s normom EN 14960.
· Ako se oprema koristi u komercijalne svrhe (najam, javna događanja, igraonice), zakonska je obveza vlasnika obaviti godišnji stručni pregled kod ovlaštene tvrtke (npr. certifikacijske kuće poput TÜV NORD) koja izdaje izvještaj o sigurnosti. [
· Knjižica opreme (Logbook): Dokument u koji se upisuju svi servisi, inspekcije, popravci i povijest korištenja naprave.
· CE oznaka: Oznaka na samom proizvodu (obično na ušivenoj pločici) koja potvrđuje usklađenost s europskim direktivama o sigurnosti.
5. Sadržaj ponude
Ponuda mora sadržavati:
1. naziv, odnosno ime i prezime ponuditelja,
2. adresu/sjedište ponuditelja,
3. OIB,
4. kontakt telefon i adresu elektroničke pošte,
5. ponuđeni iznos naknade za korištenje javne površine,
6. opis i popis naprava i sadržaja koji će biti postavljeni,
7. podatak o ukupnoj površini potrebnoj za postavljanje luna parka,
8. izjavu ponuditelja da će osigurati tehničku ispravnost i sigurnost svih napuhanaca 
9. dokaz o registraciji za obavljanje djelatnosti,
10. ostalu dokumentaciju navedenu u ovom javnom pozivu.
Ponuda mora biti potpisana od strane ponuditelja, odnosno ovlaštene osobe.
6. Dokumentacija koja se prilaže uz ponudu
Uz ponudu je potrebno priložiti:
· dokaz o registraciji za obavljanje djelatnosti- ne stariji od 3 mjeseca od dana objave ovoga poziva 
· dokumentaciju kojom se dokazuje tehnička ispravnost i sigurnost naprava koje će biti postavljene – vidi točku 4. ovog javnog poziva  
· izjavu o prihvaćanju svih uvjeta iz ovog javnog poziva,
· izjavu o isključivoj  odgovornosti ponuditelja za štetu nastalu imovini i osobama prilikom korištenja napuhanaca  
Općina može od ponuditelja zatražiti i dodatnu dokumentaciju potrebnu za provjeru ispunjavanja uvjeta.
7. Kriterij za odabir
Kriterij za odabir najpovoljnije ponude je najviši ponuđeni iznos naknade za korištenje javne površine, uz uvjet da ponuditelj ispunjava sve uvjete iz ovog javnog poziva.
U slučaju da dva ili više ponuditelja ponude isti iznos, prednost ima ponuditelj koji  je ranije dostavio ponudu. 
8. Obveze odabranog ponuditelja
Odabrani ponuditelj obvezan je:
· postaviti napuhance  isključivo na površini koju odredi Općina,
· koristiti javnu površinu isključivo za namjenu utvrđenu ovim javnim pozivom,
· osigurati tehničku ispravnost i sigurnost svih napuhanaca 
· osigurati potreban nadzor nad korištenjem napuhanaca 
· pridržavati se svih važećih propisa koji se odnose na sigurnost, zaštitu na radu, zaštitu od požara i obavljanje djelatnosti,
· zaštititi javnu površinu od oštećenja,
· održavati prostor čistim za vrijeme korištenja,
· nakon završetka korištenja ukloniti sve naprave i opremu te javnu površinu vratiti u prvobitno stanje,
· nadoknaditi eventualnu štetu nastalu na javnoj površini ili drugoj imovini Općine,
· snositi sve troškove vezane uz postavljanje, rad i uklanjanje luna parka.
Za sigurnost posjetitelja, zaposlenika i drugih osoba odgovoran je isključivo odabrani ponuditelj.
9. Način i rok dostave ponuda
Ponude se dostavljaju u zatvorenoj omotnici neposredno u pisarnicu Općine Tovarnik ili putem pošte na adresu:
OPĆINA TOVARNIK, A. G. MATOŠA 2, 32249 TOVARNIK
s naznakom:
„PONUDA – NAPUHANCI  – NE OTVARAJ“
Rok za dostavu ponuda je 17. rujna 2026.  godine do  15 sati.
Ponude zaprimljene nakon isteka roka neće se razmatrati.
10. Otvaranje i razmatranje ponuda
O odabiru najpovoljnije ponude ponuditelji će biti obaviješteni nakon donošenja odgovarajuće odluke.
Općina Tovarnik zadržava pravo ne odabrati niti jednu ponudu, bez obveze naknade troškova ponuditeljima.
11. Sklapanje ugovora
S odabranim ponuditeljem Općina Tovarnik  sklopit će ugovor o korištenju javne površine kojim će se detaljnije urediti međusobna prava i obveze, visina i način plaćanja naknade, rok korištenja javne površine te ostala pitanja od značaja za postavljanje i korištenje napuhanaca. 
Ako odabrani ponuditelj ne pristupi sklapanju ugovora u roku koji odredi Općina, Općina može odabrati sljedećeg najpovoljnijeg ponuditelja ili poništiti postupak.
12. Dodatne informacije
Sve dodatne informacije vezane uz ovaj javni poziv mogu se dobiti u Općini Tovarnik na broj telefona 032/524-023 putem e-maila pisarnica@opcina-tovarnik.hr ili osobno u prostorijama Općine.
Ovaj javni poziv objavit će se na web stranicama Općine Tovarnik. 
OPĆINSKI NAČELNIK
 Anđelko Dobročinac, dipl.ing. 

